Finn Lynge

**Finn Lynge** (1933–2014) var en grønlandsk katolsk prest, politiker og forfatter. Finn Lynge var sønn av journalisten Kristoffer Lynge.
## Liv og virke
### Bakgrunn
Finn Lynge var sønn av journalisten Kristoffer Jonathan Ludvig Lynge (1894–1967) og sykepleiersken Ragnhild Bugge (1901–1962). Faren var uekte barn av den danske volontør Jens Aage Bergh (1869–1931) med Marie Henriette Agnete Lynge (1867–1940). Finns oldefar var den danske litograf Theodor Bergh (1830–1907). 

Ragnhild Bugge var en dansk født i Nanortalik på Grønland. Hun var datter av kolonialforvalteren Konrad Olsen Bugge (1862–1937) og hans hustru Hedevig Clausen (1873–1937). Finn Lynges onkel var den lutherske pastor Aage Bugge (1896–1979).

### Utdannelse
Finn Lynge kom som barn til Danmark; der fikk han skolegangen, der ble han student. Etter skoleavslutning fra Lyngby studerte han dansk og fransk ved Københavns Universitet. Underveis konverterte han den 12. november 1953 til katolisismen. Han var blitt kjent med troen fra en katolsk skolekamerat i Lyngby. 

Fra 1954 til 1956 gjorde han militærtjeneste. Han hadde så ett år ved novisiat i  Frankrike, ble i 1957 medlem av oblatfedrenes kongregasjon og studerte i tre år filosofi i Roma og så til 1963 teologi i USA.

### Katolsk prest
I 1963 ble han ordinert som den første grønlandske katolske prest.

Han virket deretter som hjelpeprest i *Church of the Assumption* i Saint Paul i Minnesota og kom i 1964 til Randers i Danmark. Så ble han sendt til Grønland. Fra 1965 og utover var han den eneste katolske presten i det ellers lutherske Grønland. Under hans ledelse ble det moderne Grønlands eneste katolske kirke, *Kristus Konge Kirke*, innviet i 1972. Fra 1969 til 1974 virket han dessuten som sosialarbeider for å forbedre sin grønlandsk, og deretter som sjef for den grønlandske kringkasteren Kalaallit Nunaata Radioa (KNR) til 1979. I 1976 ga han opp stillingen som sogneprest.

### Videre innsats for det grønlandske samfunn
Han la senere prestegjerningen helt bak seg og tok i stedet en rekke stillinger i det grønlandske samfunn og i hjemmestyrets tjeneste.

Årene 1979-1984 var han Grønlands representant i EF-parlamentet. Han begynte straks å arbeide for de grønlandske selfangeres sak i EF og talte om den grønlandske eksport av selskinn til Europa. Han Grønlands uttreden av EF. Han var ministerråd ved den danske utenrikstjenestes Grønlandsrepresentasjon i Brussel fra 1993 til 1995.

Fram til 2003 fungerte han som rådgiver ved Grønlands hjemmestyre i København.

Finn Lynge var gift tre ganger. I 1976 giftet han seg med Mona Rosing Lynge (født 1953), og de fikk tre barn. En sønn døde i barnealder, to døtre levde opp. Etter skilsmisse giftet han seg med Susanne Rudkjøbing. Senere giftet han seg med Rie Oldenburg.

Finn Lynge døde den 4. april 2014 i Qaqortoq, etter at han etter lengre tids sykdom kort før sin død etter eget ønske var blitt bragt fra Danmark til Grønland. Begravelsen fant etter han seget ønske sted i Qassiarsuk, på det sted der middelalderbebyggelsen Brattahlíð lå, og hvor Þjóðhildr, Eirik Raudes hustru, ifølge vinlandsagaene hadde latt bygge Grønlands første katolske kirke, Tjodhilds kirke.

## Verker
* 1976: *The Relevance of Native Culture to Northern Development: The Greenland Case*
** 1977: *Tanker i et Bulldozerspor / Bulldozerip igdlinikuine erĸarsautit* 
* 1978: *50 år i luften. Et halvt århundredes radiofoni i Grønland / Tusarnârêrparse ukiune 50-ine Kalâtdlit-nunãne radio* (med Ole Oxholm og Moses Olsen)
* 1981: *Fugl og sæl og menneskesjæl. Tabu, varsler, sædvaneregler, fangstregler, mundheld o.a. / Kalâtdlit itsaĸ ússatait ugperissaitdlo*
** 2005: *Fugl, sæl og menneskesjæl. Leveregler og fyndord fra gamle dage / Timmiaq, puisi inuullu tarninga. Ussatit oqaasinnaallu itsarnisat* (nyuygave)
* 1990: *Kampen om de vilde dyr*
** 1992: *Arctic wars, animal rights, endangered peoples* (engelsk oversettelse)
** 1997: *Stríðið um villinidýrini* (færøyisk oversettelse)
* 1999: *Selvstændighed for Grønland? / Kalaallit Nunaat namminersortoq?*
* 2002: *Den vanskelige tango. En indvendig rundtur i Riget / Tango nalunartoq*
* 2003: *Fangst og redelighed i vor tid. Ti foredrag holdt i Kalaallit Nunaata Radioa / Nalitsinni piniarneq pissuserissaarnerlu* (med Hans Christian Petersen)
* 2008: *Hvad nu? Tanker om Gud til adspredelse og samling. En Narsaq huspostil*
* 2010: *Et langt liv på tværs* (del 1)
* 2013: *Et langt liv på tværs* (del 2)

## Referanser


## Eksterne lenker
*